༡༽སྤྱིར་དགོན་པ་ཟེར་བ་ནི་གནས་དབེན་པའམ་ཡང་ན་རང་དོན་དུ་ཐོས་བསམ་སྒོམ་གསུམ་དང་གཞན་དོན་དུ་འཆད་རྩོད་རྩོམ་གསུམ།གཉིས་དོན་དུ་བསྙེན་སྒྲུབ་ལས་གསུམ།བསྟན་དོན་དུ་འཛིན་སྐྱོང་སྤེལ་གསུམ་སོགས་བྱེད་སའི་གནས་ཞིག་ལ་གོ་དགོས་སྙམ།དེར་མ་ཟད་སྤང་ལམ་མདོའི་ལམ་ལ་བརྟེན་ནས་གཞི་བསླབ་པ་གསུམ་གྱི་ཉམས་ལེན་དང་།བསྒྱུར་ལམ་སྔགས་ཀྱི་ལམ་ལ་བརྟེན་ནས་ཕྱི་ནང་གི་བོན་ཐམས་ཅད་ལྷ་སྐུ་རིག་སྟོབས་ཀྱི་ལམ་དུ་སློང་བ།གྲོལ་ལམ་རྫོགས་པ་ཆེན་པོའི་ལམ་ལ་བརྟེན་ནས་ཚེ་གཅིག་ལུས་གཅིག་ལ་བླ་མེད་འབྲས་བུའི་གོ་འཕང་བསྒྲུབས་པའི་ཐབས་ཁྱད་པར་ཅན་གྱི་གནས་ཤིག་ཆགས་ཡོད།དེ་ལྟར་དཔལ་སྐྱང་ཚང་དགོན་ཕུན་ཚོགས་དར་རྒྱས་གླིང་འདི་ཡང་གོང་ལྟར་གྱི་མི་ལོ་བདུན་བརྒྱ་ཉེར་བདུན་ལྷག་གི་ལོ་རྒྱུས་ལྡན་པའི་དགོན་སྡེ་ཞིག་ཡིན།